b'\n_START_ARTICLE_\nElrond\n_START_SECTION_\nEl\xc3\xa4m\xc3\xa4\n_START_PARAGRAPH_\nElrond meni Lindoniin Gil-galadin (noldorin viimeisen kuninkaan) perheen kanssa, kun Beleriand oli tuhottu Ensimm\xc3\xa4isen ajan lopulla valiten (kuten vanhempansa, muttei kuin veljens\xc3\xa4) haltian osan kun valinta tuli h\xc3\xa4nen kohdalleen._NEWLINE_Toisella ajalla Gil-galad l\xc3\xa4hetti h\xc3\xa4net Eregioniin. Sen tuhon j\xc3\xa4lkeen h\xc3\xa4n meni Eriadoriin, jonka koilliskolkkaan h\xc3\xa4n perusti Rivendellin kartanon asunnokseen ja yst\xc3\xa4viens\xc3\xa4 turvapaikaksi._NEWLINE_Toisen ajan lopulla Elrond oli Gil-galadin airut Viimeisen liiton sodassa, jossa Sauron voitettiin ja jossa Isildur riisti Sauronilta Sormuksen._NEWLINE_Vuonna 109 Kolmatta aikaa Elrond meni naimisiin Galadrielin ja Celebornin tytt\xc3\xa4ren Celebr\xc3\xadanin kanssa. Vuonna 130 syntyiv\xc3\xa4t kaksospojat Elladan ja Elrohir ja vuonna 241 tyt\xc3\xa4r, Arwen Und\xc3\xb3miel. Elrond johti Elrondin neuvostoa 25. lokakuuta 3018, ja siell\xc3\xa4 p\xc3\xa4\xc3\xa4tettiin, ett\xc3\xa4 Valtasormus pit\xc3\xa4\xc3\xa4 tuhota._NEWLINE_Elrond pysytteli Rivendelliss\xc3\xa4 Sormuksen ja Sauronin tuhoon asti, kunnes h\xc3\xa4n meni Minas Tirithiin seuraamaan tytt\xc3\xa4rens\xc3\xa4 Arwenin ja Aragornin, Arnorin ja Gondorin kuninkaan, h\xc3\xa4it\xc3\xa4. 29. syyskuuta 3021 Kolmatta aikaa Elrond l\xc3\xa4hti Keski-Maasta meren yli Harmaiden Satamien kautta Valinoriin, eik\xc3\xa4 koskaan palannut.\n_START_SECTION_\nNimest\xc3\xa4\n_START_PARAGRAPH_\nElrondin nimi tarkoittaa haltiakielell\xc3\xa4 t\xc3\xa4htikupolia tai t\xc3\xa4htiholvia (el=t\xc3\xa4hti, rond=kupoli/holvi, vertaa Nargothrond).'